На основу Програма подршке за спровођење пољопривредне политике и политике руралног развоја општине Чајетина за 2020. годину, усвојеног на Седници скупштине општине Чајетина, а на основу сагласности Министарства пољопривреде, шумарства и водопривреде Републике Србије ( број 320-40-1578/2020-09 од 27. марта 2020. године ) као и сагласности Министарства пољопривреде на измену програма Министарства пољопривреде, шумарства и водопривреде Републике Србије ( број 320-40-1578/2020-09 од 23. новембра 2020. године ) **Привредно друштво за развој пољопривреде општине Чајетина „Златиборски еко аграр“ д.о.о**., расписује

**КОНКУРС ЗА ПОДСТИЦАЈЕ ЗА ИНВЕСТИЦИЈЕ У**

**ФИЗИЧКУ ИМОВИНУ ПОЉОПРИВРЕДНИХ ГАЗДИНСТАВА**

**(СЕКТОР АКВАКУЛТУРА)**

Златиборски еко аграр ће кроз подстицајне мере подржати инвестиције у физичку имовину пољопривредних газдинстава (сектор аквакултура) у износу од 30%. Лица до 40 година или жене-носиоци пољопривредног газдинства остварују додатних 5% подстицаја. Максимални износ подстицаја по газдинству је 800.000,00 динара.

Рок за пријаву на Конкурс је од **01. - 11. децембра 2020.** године.

Подносилац може поднети једну или више пријава на конкурс, посебно за сваку од прихватљивих инвестиција.

**Наканадно достављене пријаве неће бити уважене.**

**ПРАВО УЧЕШЋА ПО ОВОМ КОНКУРСУ ИМАЈУ:**

* Физичка лица - носиоци регистрованог пољопривредног газдинства које се налази у активном статусу
* Физичка лица - носиоци регистрованог пољопривредног газдинства који имају пребивалиште минимално 3. године на територији општине Чајетина.

**ПРАВО НА ПРИЈАВУ НА КОНКУРС СЕ ОСТВАРУЈЕ АКО СУ :**

* Измирене обавезе по основу локалних јавних прихода
* Добављач и подносилац захтева не представљају повезана лица
* За инвестицију за коју подноси пријаву, не користи подстицаје по неком другом основу (субвенције, подстицаји, донације), односно да иста инвестиција није предмет другог поступка за коришћење подстицаја.

**СЕКТОР АКВАКУЛТУРА**

Интезитет помоћи у сектору аквакултура 30 %.

|  |  |
| --- | --- |
| 101.7.1 | Набавка нове опреме за рибњаке |
| 101.7.2 | Набавка рибље млађи |

* Прихватљиви корисници у оквиру мере 101.7., а везано за потенцијалне инвестиције у оквиру мере 101.7., под шифом : 101.7.1, 101.7.2., су:
* Регистрована пољопривредна газдиства која поседују у власништву или закупу рибњаке.

**ОБАВЕЗНА КОНКУРСНА ДОКУМЕНТАЦИЈА КОЈА СЕ ДОСТАВЉА:**

* Лична карта носиоца пољопривредног газдинства
* Картица са наменским бројем текућег рачуна из банке
* Потврду о активном статусу пољопривредног газдинства Извод из биљне производње из Управе за трезор
* Извод из сточног фонда из Управе за трезор
* Уверење из локалне пореске да је подносилац захтева измирио обавезе по основу локалних јавних прихода у кварталу
* Као доказ куповине мора приложити рачун који гласи на име и фискални рачун (готовинско плаћање) или извод и налог за плаћање оверен од стране банке (безготовинско плаћање)
* Потврда о пребивалишту из полицијске управе Чајетина
* Решење о дозволи за рад рибњака, не старије од 1 године.

**НАПОМЕНА: Потврде, изводи и уверења важе из 2019 и 2020. године .**

**ДОДАТНА КОНКУРСНА ДОКУМЕНТАЦИЈА:**

* Уколико лице – подносилац захтева има образовање у области пољопривреде доставља диплому о стеченом образовању у области пољопривреде

Подносилац конкурсне пријаве потребну документацију може доставити у копији, при чему Комисија задржава право да затражи на увид оригинал или достављање копије оверене од стране надлежног органа.

 **ПОСТУПАК СПРОВОЂЕЊА КОНКУРСА:**

Достављене пријаве ће бити административно и комисијски проверене од стране привредног друштва за развој пољопривреде „ Златиборски еко аграр“ д.о.о у смислу комплетности и административне усаглашености. Комисија разматра пријаве на Конкурс, утврђује испуњеност услова за остваривање права на подстицаје, врши рангирање пријава по утврђеним критеријумима, које доставља директору ПД „ Златиборски еко аграр“ д.о.о. и Општинском већу општине Чајетина. Рок за објаву резултата је 30 дана од дана завршетка Конкурса. Општинско веће општине Чајетина, на основу извештаја Комисије, даје сагласност дирктору ПД Златиборски еко аграр за израду решења о расподели средстава које се доставља свим подносиоцима пријава. На донето Решење подносиоци пријава имају право Приговора Општинском већу општине Чајетина у року од 8 дана од дана пријема Решења.

**КРИТЕРИЈУМИ ЗА БОДОВАЊЕ:**

|  |  |  |  |
| --- | --- | --- | --- |
| Редни број | Тип критеријума за избор | Да/Не | Бодови |
| 1 | Жена - носилац пољопривредног газдинства | да | 1 |
| 2 | Лица - носиоци газдинства са дипломом у области пољопривреде | да | 1 |
| 3 | Лица млађа од 40 година  | да | 1 |
| 4 | Лица са пољопривредним газдинством ван села Мачкат, Крива Река и Чајетина | да | 1 |

Јавни позив је објављен на огласној табли привредног друштва за развој пољопривреде „ Златиборски еко аграр“ д.о.о, на званичној интернет страници [www.ekoagrar.org](http://www.ekoagrar.org) и на сајту општине Чајетина [www.cajetina.org.rs](http://www.cajetina.org.rs) .